30/07/2014 | Administración LocalMunicipal
Culleredo
Urbanismo
Aprobación definitiva de estudo de detalle para o emprazamento dun CEIP nunha parcela dotacional do entorno do Rego de Trabe

De conformidade co establecido no artigo 92.2 da Lei 9/2002, do 30 de decembro, de ordenación urbanística e protección do medio rural de Galicia, procédese á publicación da normativa e ordenanza de aplicación do estudo de detalle para o emprazamento dun CEIP nunha parcela dotacional do entorno do rego de Trabe, segundo texto que aprobou o Pleno Municipal en sesión ordinaria celebrada o 26 de xuño de 2014. “4.–SOLUCIÓN ADOPTADA. FIXACIÓN DE PARÁMETROS URBANÍSTICOS. En ambos planeamentos se contempla a existencia desta parcela como sistema xeral de equipamentos sendo preciso atender á normativa que regula este tipo de sistemas nos dous documentos de plan xeral.  PLAN GENERAL DE ORDENACIÓN URBANA (PGOU 1987). Pese a que a parcela en cuestión pertence a solo urbano, non existe realmente no seu entorno edificacións nin ordenanzas próximas que se puideran tomar como referencia (tal e como se indica no punto 1 do art.5.8.4 da normativa do PGOU 1987). Nas súas proximidades atópase un equipamento deportivo, un centro educativo, o paseo fluvial do rego de Trabe e a autoestrada AP9. Por estas razóns, cóidase que a normativa aplicable debe ser a disposta no artigo 5.8.4. de Condicións da edificación, punto 2, no que se indican as regras básicas que deben cumprir as parcelas cualificadas para a edificación en uso de equipamentos públicos: • Tipo de edificación illada • Altura máxima de 9 metros • Ocupación máxima en planta baixa de 60%. • Edificabilidade neta 1 m²/m²  PLAN XERAL DE ORDENACIÓN MUNICPAL aprobado inicialmente en xaneiro de 2013. Posto que a parcela en cuestión se atopa cualificada como sistema xeral de equipamento, debe cumprirse o disposto no artigo 2.3.1, o cal foi modificado na “Corrección de erros do PXOM aprobado inicialmente en xaneiro de 2013”, aprobada en pleno e publicada nos diarios oficiais en agosto de 2.013. De seguido se transcribe o contido de dito artigo de aplicación na parcela obxecto de estudo: Artigo 2.3.1.–regulación do sistema de EQUIPAMENTOS.  1.–DEFINICIÓN. Comprende o conxunto de terreos, edificacións e instalacións ao servizo directo da poboación. Os equipamentos e dotacións sinálanse nos planos de ordenación a diferentes escalas.  2.–CLASIFICACIÓN. a) Sistema xeral de equipamentos. Constituído polos terreos, edificios e instalacións destinadas a usos públicos colectivos, que pola súa dimensión ou función, transcenden a todo o municipio. Os equipamentos do sistema xeral relaciónanse na Memoria do presente Plan Xeral. b) Sistema local de equipamentos. Constituído polos terreos, edificios e instalacións destinados a usos colectivos, ao servizo dun ámbito concreto (núcleo ou zona) da poboación.  3.–CONDICIÓNS DE VOLUME E USO. Ademais das condicións que lle fosen de aplicación pola lexislación específica vixente deberán cumprir as seguintes: a) As construcións, instalacións e edificios destinados a equipamento, xa sexan de titularidade pública ou privada, deberán integrarse e adaptarse ao contexto urbano do emprazamento. Con carácter xeral planearanse edificios de tipoloxía exenta ou illada, cos seguintes parámetros: • Altura máxima: 9 metros • Ocupación máxima: 60% da parcela edificable. • Recuamento e separación a lindeiros: 3 metros. • Reserva de prazas de aparcamento: as establecidas na normativa urbanística do PXOM en función do uso de que se trate. Os espazos vacantes de edificación destinaranse a resolver as necesidades de aparcamento, de acceso viario e, en xeral, a espazos axardinados ou peonís. (…) e) Usos: Serán os correspondentes ao equipamento de que se trate. Admítese, o cambio do uso asignado polo presente Plan, sempre que o novo uso manteña o carácter público dos mesmos e se faga segundo o procedemento descrito no artigo 47.4 da Lei 9/2002. f) En todos os equipamentos, permitirase ademais do uso principal, aqueloutros directamente vinculados coa actividade de que se trate, como vivenda para garda, oficinas vinculadas á actividade, etc., así como os aparcamentos para cubrir a demanda en función do equipamento creado.” Culleredo, a 21 de xullo de 2014. O alcalde Asdo.: Julio Sacristán de Diego